閻相師

閻相師  ， 字渭陽 ， 甘肅高臺人 。 雍正七年 （ 1729年 ） ， 由行伍拔把總 ， 效力西路軍營 ， 升千總 。 乾隆七年 （ 1742年 ） ， 遷提標左營守備 。 九年 ， 遷大同協都司 。 十年 ， 調安西城守營 。 十二年 ， 遷涼州鎮標中軍遊擊 。 安西提督李繩武 ， 以閻相師久在口外 ， 熟悉夷情 ， 奏留本任 ， 遇缺候補 。 十四年 ， 補安西提標前營 。 十七年 ， 署瓜州營參將 。 乾隆二十一年十二月 ， 巴里坤辦事大臣雅爾哈善謀誅厄魯特降人沙克都爾曼濟 。 下大雪時 ， 閻相師領兵五百人 ， 假稱迷路 ， 借宿於沙克都爾曼濟軍營之中 。 當夜襲殺沙克都爾曼濟 ， 殲其部衆四千餘人 。 不久 ， 偕副將醜達領兵千人赴魯克察克會同額敏和卓驅逐回酋莽阿里克 。 二十二年二月 ， 錄功 ， 遷金塔寺營副將 。 五月 ， 管理吐魯番屯田 。 二十三年正月 ， 擢甘肅肅州鎮總兵 ， 三月 ， 賜花翎 。 領綠旗兵隨靖逆將軍雅爾哈善等剿回酋霍集佔 ， 授領隊大臣 。 五月 ， 圍庫車城 ， 力戰受傷 。 九月 ， 清軍攻克阿克蘇 ， 留閻相師駐守 。 二十四年三月 ， 授安西提督 。 閏六月 ， 駐防喀什噶爾 。 九月 ， 調甘肅提督 ， 移駐庫車 。 因大軍凱旋入京覲見 ， 賞銀幣 ， 圖形紫光閣 。 二十七年 （ 1762年 ） ， 因病解任調理 ， 予食全俸 。 不久病逝 ， 贈太子太保 ， 諡桓肅 。